Diari Oficial de la Generalitat Valenciana


Sumari del DOGV 2336, del 01-09-1994 (1994/832289)

DECRET 148/1994, de 29 de juliol, del Govern Valencià, pel qual s'accepta la cessió gratuïta de la propietat d'un immoble de 861,42 m2, situat a la partida dels Horts del Poble de Pego, destinat a la construcció d'un centre de salut, realitzada per l'Ajuntament de Pego.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/29/148/dof/vci/html**

### Dades del document

Número de DOGV
:   2336

Data del DOGV
:   01-09-1994

Secció del DOGV
:   DISPOSICIONS GENERALS

Número del document
:   1994/832289


Data del document
:   29-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 148/1994, de 29 de juliol, del Govern Valencià, pel qual s'accepta la cessió gratuïta de la propietat d'un immoble de 861,42 m2, situat a la partida dels Horts del Poble de Pego, destinat a la construcció d'un centre de salut, realitzada per l'Ajuntament de Pego. [94/5974]  
L'Ajuntament de Pego, en la sessió plenària del dia 16 de desembre de 1993, acordà la cessió gratuïta a la Generalitat Valenciana de la propietat d'un immoble situat a la partida dels Horts del Poble de Pego, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 29 de juliol de 1994,  
DECRETE:  
Article primer  
S'accepta la cessió gratuïta de la propietat realitzada per l'Ajuntament de Pego d'un immoble de 861,42 m2 de superfície, situat a la partida dels Horts del Poble. Confronta: nord, carrer de Carolina Sala; sud, Agrupació Musical i Vicente Bordes Alentado; est, carrer de Fray Francisco Peris; i oest, carrer de Ràfol d'Almúnia.  
Aquesta finca es troba inscrita en el Registre de la Propietat de Pego, tom 670, llibre 282, foli 194, finca 24.422.  
Article segon  
La cessió gratuïta efectuada per l'Ajuntament de Pego es fa amb la condició de construir i destinar l'immoble a centre de salut.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 29 de juliol de 1994  
El president de la Generalitat Valenciana,  
Joan Lerma i Blasco  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI